laion/Wikipedia-Exotic huggingface dataset:
Vortexx

Vortexx הייתה רצועת שידור לילדים אשר שודרה בערוץ הטלוויזיה The CW בין 25 באוגוסט 2012 ל-27 בספטמבר 2014. רצועת השידור כללה סדרות אנימציה וסדרות לייב אקשן, וזכתה לפופולרית יחסית בקרב קהל היעד שלה.. במקור, נודעה רצועת השידור להחליף את קודמתה, "Toonzai". את רצועת השידור ניהלה חברת סבן אנטרטיינמנט של חיים סבן, וכן הייתה אחראית להפקת מרבית התכנים ששודרו בזו. עם תום שידור הרצועה, הוחלפה זו באחרת, "One Magnificent Morning". ב-6 באפריל 2011, בעקבות צו משפטי הקשור בזיכיון "יו-גי-הו!", נאלצה חברת 4Kids Entertainment, אשר הפיקה את רצועת השידור "Toonzai", לחתום על צ'פטר 11 לפשיטת רגל, ובכך להפסיק את רצועת השידור. ב-1 במאי 2012, הביעה עניין חברתו של חיים סבן לרכוש כמה מנכסי 4Kids Entertainment. ב-26 ביוני 2012, נמכרו נכסי 4Kids Entertainment באופן סופי, כאשר חברת Konami קיבלה את הזכויות האמריקניות לזיכיון "יו-גי-הו!" בעוד חברתו של סבן קיבלה את שאר נכסי 4Kids Entertainment. ב-2 ביולי 2012 הוכרז כי חברתו של סבן תחדש את רצועת השידור לקראת הסתיו של אותה שנה. ב-12 ביולי 2012, הוכרז כי שם הרצועה החדשה יהיה "Vortexx" וכן כי זו תחלה את שידוריה לראשונה ב-25 באוגוסט של אותה שנה. ב-27 בספטמבר 2014 שודרה הרצועה בפעם האחרונה, כאשר זו הוחלפה על ידי "One Magnificent Morning" ב-4 באוקטובר של אותה שנה. איירון מן (25 באוגוסט 2012 - 24 בנובמבר 2012) פאוור ריינג'רס הגלקסיה האבודה (25 באוגוסט 2012 - 12 בינואר 2013) WWE סלאם (25 באוגוסט 2012 - 11 במאי 2013) רובוטריקים פריים (8 בדצמבר 2012 - 1 ביוני 2013) הרפתקאותיו החדשות של ננובוי (9 במרץ 2013 - 10 באוגוסט 2013) בידאמן: עולם של מסתורין (17 באוגוסט 2013 - 18 בינואר 2014) גיבורי הצלה (מ-25 באוגוסט 2012 - 23 באוגוסט 2014) ליגת הצדק ללא גבולות (25 באוגוסט 2012 - 23 באוגוסט 2014) סוניק X‏ (6 באוקטובר 2012 - 27 בספטמבר 2014) בולטס ובליפ (13 ביולי 2013 - 27 בספטמבר 2014) ספיידרמן המדהים (17 באוגוסט 2013 - 27 בספטמבר 2014) דרגון בול Z קאי (25 באוגוסט 2012 - 27 בספטמבר 2014) דיג'ימון פיוז'ן (25 בינואר 2014 - 27 בספטמבר 2014) יו-גי-הו! (25 באוגוסט 2012 - 27 בספטמבר 2014) יו-גי-הו! זקסאל (25 באוגוסט 2012 - 27 בספטמבר 2014) עמית המשאית (17 באוגוסט 2013 - 8 בפברואר 2014) עלילות טייני טון - ספיישל ליל כל הקדושים (27 באוקטובר 2012 / 24 בנובמבר 2012) גאמיבר: החיפוש אחר סנטה (1 בדצמבר 2012 / 22 בדצמבר 2012) ספייק מציל את חג המולד (15 בדצמבר 2012) ספייק מציל את איילי הצפון (22 בדצמבר 2012) אתר האינטרנט הרשמי של Vortexx The CW to Air Live-Action Shows in Vortexx's current Saturday Morning Slots, באתר Anime News Network, ‏2 ביוני 2014 4Kids Files for Chapter 11 Bankruptcy, באתר Anime News Network, ‏30 במאי 2011 4Kids sells Yu-Gi-Oh CW Network related assets jointly to konami kidsco, באתר Anime News Network, ‏26 ביוני 2012 Andrew Wallenstein, ‏Saban Brands to rebuild CW toon block, באתר מגזין וראייטי, 2 ביולי 2012 Brian Steinberg, ‏'Power Rangers' Backer Saban to Reenter Kiddie TV‎, באתר Advertising Age, ‏12 ביולי 2012 Saban Brands to launch Vortexx kid shows on The CW, באתר L.A. Biz, ‏12 ביולי 2012
Wrecking Ball

Wrecking Ball (בעברית: כדור הריסה) הוא שיר של הזמרת האמריקאית מיילי סיירוס מתוך אלבומה הרביעי, Bangerz. השיר יצא לאור ב-25 באוגוסט 2013, בתור הסינגל השני מהאלבום. הוא נכתב על ידי מוזלה, סטפן מוצ'יו, סשה סקרבק, ד"ר לוק וסירקט. והופק על ידי ד"ר לוק וסירקט. השיר הוא מסוג פופ ומדבר על התדרדרות של מערכת יחסים, הוא מיוחס לפרידה עם הארוס לשעבר של סיירוס, השחקן האוסטרלי ליאם המסוורת'. השיר לווה בווידאו קליפ בו הופיעה סיירוס בעירום רוכבת על כדור הריסה. השיר זכה לביקורות טובות. הווידאו קליפ זכה בפרס "הווידאו קליפ של שנה" ב-VMA. הווידאו קליפ בוים על ידי טרי ריצ'רדסון ועלה לערוץ ה-VEVO של סיירוס ב-9 בספטמבר 2013. הקליפ מתחיל בתקריב על סיירוס עומדת מול רקע לבן לחלוטין ובוכה כאשר היא מבצעת את השיר. בהמשך מיילי שוברת קירות עם פטיש (שאותו היא מלקקת, פעולה שמסמלת את המשיכה לכאב שהיא חשה, אך מפורשת על ידי רבים כפעולה מינית) ורוכבת בעירום מצד לצד על כדור הריסה. ב-24 בספטמבר 2013 שוחררה גרסת במאי לקליפ, בו לאורך כל השיר נראית סיירוס בוכה ושרה בתקריב. הווידאו קליפ קיבל ביקורות מעורבות ושונות. הוא זכה לתהודה ודנו בו בכלי תקשורת רבים, בעיקר בגלל אופיו הפרובוקטיבי. הקליפ היה חלק ביצירת התדמית הפרובוקטיבית של סיירוס וזכה לפרודיות ולחיקויים רבים. כאשר השיר פורסם לראשונה ב-YouTube הוא נחל הצלחה עולמית חסרת תקדים ושבר את השיא של VEVO בקטגוריה "שיא הצפיות ל-24 השעות הראשונות" עם 19.3 מיליון צפיות. כיום עומד הקליפ על למעלה 1,100,000,000 צפיות ומעל ל-7 מיליון לייקים. השיר הוא הנצפה ביותר של סיירוס, ומדורג כיום במקום השני בקטגוריית "הסרטון הכי נצפה לשנת 2013". בשבוע הראשון לצאתו, "Wrecking Ball" הגיע למקום ה-50 במצעד הבילבורד האמריקאי. לאחר שיצא כסינגל באופן רשמי, קפץ למקום הראשון וכבש את מצעדי ITunes ברחבי העולם והוא מהווה את הסינגל הראשון והיחיד של סיירוס שהגיע למקום הראשון בבילבורד. בממלכה המאוחדת, סיירוס הייתה האמנית הראשונה ב-2013 שהגיעה למקום ראשון כפול בכך שהשיר ואלבומה "Bangerz" היו במקום הראשון בו-זמנית. השיר מכר כ-5 מיליון עותקים בארצות הברית וקיבל תואר פלטינה מחומשת. בממלכה המאוחדת קיבל מעמד פלטינה עבור מכירות של כ-600,000 עותקים, באוסטרליה מכר 280,000 עותקים ובקנדה כ-320,000 והגיע למעמד פלטינה מרובעת. בגרמניה מכר 300,000 והיה למעמד פלטינה, באיטליה קיבל תואר פלטינה כפולה עם מכירות של 60,000 עותקים ובדנמרק, אוסטריה, ובלגיה הגיע למעמד זהב. במצעדים הגיע למקום הראשון ב-11 מדינות ובחמשת המובילים ב-18 מצעדים שונים. פרק זה לוקה בחסר. אנא תרמו לוויקיפדיה והשלימו אותו. מידע על היצירה "Wrecking Ball" באתר מיוזיק בריינז מידע על הסינגל "Wrecking Ball" באתר מיוזיק בריינז מידע על היצירה "Wrecking Ball" באתר Discogs סרטון השיר "Wrecking Ball" באתר יוטיוב מידע על הרצועה "Wrecking Ball" באתר ספוטיפיי The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Miley Cyrus achieves UK chart double - BBC News, BBC News (באנגלית) Gold & Platinum - RIAA (באנגלית)
קורמסיי

החאן קוֹרְמֶסָיי (בבולגרית: Кормесий) היה שליט הממלכה הבולגרית הראשונה. קיים תיעוד מועט לגבי פועלו של קורמסיי ומרבית החוקרים סבורים שכיהן כשליט שותף בשנות שלטונו האחרונות של החאן טרבל ולאחר מותו של טרבל שלט על בולגריה של הדנובה. קיימת מחלוקת בין החוקרים לגבי משך תקופת שלטונו. החוקרים נחלקים בין 721–738 לבין 718–724 ומקצתם אף טוענים שקורמסיי שלט רק כקיסר שותף לטרבל בין 714 ל-721. שמו מופיע בכתבים ביזנטיים בהקשר לחוזה השלום שנחתם ב-716 בין הממלכה הבולגרית לאימפריה הביזנטית. חלק מההיסטוריונים משייכים לקורמסיי כתובות מסוימות המצויות מסביב לתבליט הרוכב ממדרה, אך טענה זו נתונה במחלוקת. הכתבים הביזנטיים לא מציינים עימותים בין שתי הישויות בתקופת שלטונו של קורמסיי ומניחים שחוזה השלום מ-716 נשמר לאורך תקופה זו. בשל אי בהירות הקיימת ברשימת השליטים המוקדמים של הממלכה הבולגרית, קיימת השערת מחקר כי השמות קורמסיי וקורמיסוש מתייחסים לאותו השליט, אך השערה זו טרם הוכחה. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Cookie Jar TV

Cookie Jar TV הייתה רצועת שידור לילדים בת שלוש שעות ברשת CBS. היא הושקה ב-16 בספטמבר 2006 כ-KOL Secret Slumber Party, הושקה מחדש ב-15 בספטמבר 2007 כ־KEWLopolis ושוב ב-19 בספטמבר 2009 כ-Cookie Jar TV. הרצועה החליפה את Nickelodeon on CBS, שהופקה על ידי ערוץ ניקלודיאון של חברת "ויאקום" עוד לפני הפיצול בין CBS ו-"ויאקום" בדצמבר 2006 לשתי חברות נפרדות. הרצועה נמצאת בבעלות DHX Media (היורשת ליוצרת הרצועה DIC Entertainment) וממשיכת דרכה Cookie Jar Group. בתור KEWLopolis, הרצועה שיתפה פעולה עם מגזין הצעירים KEWL, שנוסד בחלקו על ידי DIC במאי 2007. הרצועה שודרה בפעם האחרונה ב-21 בספטמבר 2013 לפני שהוחלפה על ידי CBS Dream Team ב-28 בספטמבר 2013. לאחר ההכרזה על השותפות בין CBS ל־DIC, רשת CBS הכריזה כי לרצועה יקראו CBS's Secret Slumber Party, אבל אחר כך שונתה ל־KOL Secret Slumber Party אחרי ש־DIC, שהפיקה את כל תוכניות הילדים לרצועה, שיתפה פעולה עם KOL, אזור הילדים של אתר האינטרנט AOL, שהפיקה התוכניות בשיתוף עם DIC. במהלך 2007, אתר KOL הפסיק לתת חסות לרצועה. לאחר מכן, CBS ו-DIC הכריזו על שיתוף פעולה עם חברת American Greetings Corporation על מנת להפיק את KEWLopolis, רצועת סדרות אנימציה לקהל היעד של ילדות צעירות. ב-23 ביולי 2008, DIC נרכשה על ידי Cookie Jar Group. ב-24 בפברואר 2009, הוכרז כי CBS חידשה את החוזה עם Cookie Jar לעוד ארבע עונות. בעוד KEWLopolis שידרה את קייק וסוסלנד מ־KOL Secret Slumber Party, רצועת Cookie Jar TV הסירה את כל התוכניות של KEWLopolis אחרי המיתוג המחודש ב-19 בספטמבר 2009. ב-24 ביולי 2013, CBS הכריזה על חוזה שידור עם Litton Entertainment (שכבר מפיקה רצועת שידור לשידורי שבת בבוקר בשביל ABC בשם Litton's Weekend Adventure) על מנת להפיק רצועה חדשה לשידורי שבת בבוקר שתציג סדרות לייב-אקשן על עיקרון תוכניות המציאות. כתוצאה מכך, Cookie Jar TV הפסיקה את שידוריה ב-21 בספטמבר 2013, ותוחלף בשבוע הבא ב-28 בספטמבר 2013 על ידי CBS Dream Team אשר נוצרה על ידי Litton לקהל היעד של נערים בני 13 עד 16. מדלן (16 בספטמבר 2006 - 8 בספטמבר 2007) סברינה המכשפה הצעירה (16 בספטמבר 2006 - 8 בספטמבר 2007) † טרוליות (16 בספטמבר 2006 - 8 בספטמבר 2007) † קייק (16 בספטמבר 2006 - 8 בספטמבר 2007) † סוסלנד (16 בספטמבר 2006 - 8 בספטמבר 2007) † מהפכת הריקודים (16 בספטמבר 2006 - 8 בספטמבר 2007) † - הועברה ל-KEWLopolis סברינה המכשפה הצעירה (15 בספטמבר 2007 - 27 באוקטובר 2007) † טרוליות (15 בספטמבר 2007 - 27 באוקטובר 2007) † קייק (15 בספטמבר 2007 - 12 בספטמבר 2009) סוסלנד (15 בספטמבר 2007 - 12 בספטמבר 2009) † דובוני אכפת לי (15 בספטמבר 2007 - 12 בספטמבר 2009) תותית (15 בספטמבר 2007 - 12 בספטמבר 2009) † חבורת סושי (3 בנובמבר 2007 - 12 בספטמבר 2009) צוות דינו (3 בנובמבר 2007 - 12 בספטמבר 2009) † - הועברה ל-Cookie Jar TV מסתורי ביזיטאון (19 בספטמבר 2009 - 21 בספטמבר 2013) נונבורי ושביעיית העל (19 בספטמבר 2009 - 11 בספטמבר 2010) סברינה המכשפה הצעירה (19 בספטמבר 2009 - 29 בינואר 2011) המופע של הדודלבופס בדרך הרוק (3 באפריל 2010 - 10 בספטמבר 2011) תותית (3 באפריל 2010 - 11 בספטמבר 2010) עולמה הסודי של סברינה (18 בספטמבר 2010 - 29 בינואר 2011) טרוליות (5 בפברואר 2011 - 10 בספטמבר 2011) סוסלנד (5 בפברואר 2011 - 15 בספטמבר 2012) הדודלבופס (17 בספטמבר 2011 - 21 בספטמבר 2013) שומרי הסכנה (17 בספטמבר 2011 - 15 בספטמבר 2012) ילדי החירות (22 בספטמבר 2012 - 21 בספטמבר 2013) אתר האינטרנט הרשמי של Cookie Jar TV
מכתש סוויפט

מכתש סוויפט (באנגלית: Swift crater) הוא מכתש פגיעה שנמצא על פני דימוס - אחד מירחי המאדים. קוטרו של המכתש 1 קילומטרים. המכתש נקרא על שמו של הסופר ג'ונתן סוויפט אשר חזה את קיומם של ירחי המאדים בספרו מסעי גוליבר. מכתש סוויפט הוא אחד משני מכתשי פגיעה על הירח דימוס להם ניתנו שמות. השני הוא מכתש וולטר. ויליאם שיהאן, מאדים, היסטוריה של תצפיות ותגליות, אתר אוניברסיטת אריזונה שמות מכתשי פגיעה על הירח דימוס, אתר הPlanetary Gazzete
מכתש וולטר

מכתש וולטר (באנגלית: Voltaire) הוא מכתש פגיעה על פני דימוס, אחד משני ירחי המאדים. קוטרו של המכתש כ-3 ק"מ. המכתש הוא אחד משני מכתשי הפגיעה שעל הירח דימוס להם נתנו שמות. השני הוא מכתש סוויפט. מכתש וולטר נקרא על שם הסופר הצרפתי פרנסואה-מארי ארואה הנודע בשם העט וולטר. ויליאם שיהאן, מאדים, היסטוריה של תצפיות ותגליות, אתר אוניברסיטת אריזונה שמות מכתשי פגיעה על הירח דימוס, אתר הPlanetary Gazzete
מונולית פובוס

מונולית פובוס (באנגלית: Phobos monolith) הוא מונולית - סלע רחב ידיים הממוקם על פניו של פובוס, אחד משני ירחי המאדים. ממדיו של המונולית 85 X‏ 85 מטרים. ככל הנראה המונולית הוא שריד של רסיס (אג'קטה) שנפלט בעת שפגע אסטרואיד בפני הירח ונוצר מכתש פגיעה. המונולית התגלה על ידי אפריין פלרמו והגילוי אושר על ידי לאן פלמינג ממרכז החלל ג'ונסון. מונולית מאדים מדיה וקבצים בנושא מונולית פובוס בוויקישיתוף תמונה של המונולית גילוי המונולית
Apple Wallet

Apple Wallet, ובקיצור Wallet (בעברית: ארנק) היא אפליקציה המצורפת למערכת ההפעלה iOS, החל מגרסה iOS 6, שמאפשרת למשתמשים לקבל, לשמור ולהציג קופונים, אישורי טיסה, כרטיסים למופעים, ואישורי תשלום נוספים. האפליקציה עוצבה על ידי חברת אפל, והפצתה החלה בספטמבר 2012. לפני iOS 9 נקראה האפליקציה Passbook. האפליקציה מאפשרת קבלת שירות מחברות תעופה רבות, משרדי כרטיסים למופעים ועסקים נוספים. כל שובר דיגיטלי או כרטיס קרוי באפליקציה "Pass". כאשר המשתמש רוצה להשתמש באפליקציה בפעם הראשונה, תופיע מצגת קצרה המפנה את המשתמש ל-App Store, לאפליקציות המתקשרות עם פסבוק. ניתן לקבל שוברים גם באמצעות הדפדפן "ספארי" או בדואר אלקטרוני. האפליקציה מונחית על ידי המיקום של המשתמש, ומציעה לו שוברים רלוונטיים למיקום ולזמן. לצורך מימוש השובר, על המשתמש להציג אותו באמצעות האפליקציה, ללא צורך בהדפסת השובר. האפליקציה מציגה ברקודים מהסוגים הבאים: QR, Aztec ו־PDF417. לאחר השקת ה-אייפון 6 והiPhone 6 Plus, בעזרת ה-Wallet ניתן להשתמש גם בשירות ה-Apple Pay. מדיה וקבצים בנושא Apple Wallet בוויקישיתוף אתר האינטרנט הרשמי של Apple Wallet (באנגלית) אתר האינטרנט הרשמי של Apple Wallet (בצרפתית קנדית)
מונולית מאדים

מונולית מאדים (באנגלית: Mars monolith) הוא מונולית (דהיינו, סלע יחיד ורחב ידיים), שצורתו מלבנית והוא שונה מאוד מן המוכר על פני המאדים, שעליו הוא ממוקם. המונולית בעל הצורה המלבנית, נראה כמצבה. ככל הנראה תצורת הסלע היא רסיס סלע שנפל מראש מצוק סמוך אל העמק שמתחתיו. מונולית פובוס מדיה וקבצים בנושא מונולית מאדים בוויקישיתוף נטלי וולצ'ובר, מונולית מאדים לא הוקם על ידי תושבי מאדים אתר חדשות רשת NBC אלכסנדרה לודקה, נאס"א ותוכנית חקר המאדים בעקבות קיצוצים בתקציב, אתר חדשות רשת ABC
החיים על פי אווה

החיים על פי אוה הוא סרט תיעודי של הבמאי אמיר הר-גיל העוסק בחייה של משפחת משען, משפחה מדרום תל אביב אשר מתמודדת עם מציאות החיים הקשה במדינת ישראל. אווה היא נערה בת 17.5 אשר גרה עם משפחתה בשכונת התקווה ביחד עם אמה, נאווה, אחותה, שרי ואחיה, איציק. אווה תלמידת י"ב במגמת קולנוע בצפון תל אביב, מצלמת סרט על חייה וחיי משפחתה. גם היא וגם אחותה לומדות עם ילדיהם של עשירי הארץ באותה הכיתה. נאווה, האם, עובדת בשתי עבודות ביום ובלילה כדי לפרנס. היא מפרנסת יחידה. שרי מתכננת מסיבת בת-מצווה מפוארת שעולה הון הרבה מעבר ליכולתה של המשפחה. איציק משרת בשכם ומגיע לביקורים בבית. הסרט מתאר כיצד מתמודדת משפחת משען ואינה מוותרת למציאות חיים שאינה תומכת ואינה מפרגנת. נקודות מבט שונות של כל אחד מבני המשפחה מתוארים, על המציאות ועל ההתמודדות איתה. הסרט מצולם בסגנון צילום ייחודי – "סינמה וריטה" (FLY ON THE WALL ) שבו שוהה הצוות ימים רבים עם המשפחה ומצלם את ההתרחשות ללא התערבות כלשהי. לאחר שהמשפחה מתרגלת לנוכחות הצוות, נחשפים רגעים אנושיים שהם הדרמה הקטנה של החיים. נוסף על כך קטעים רבים בסרט מצולמים על ידי אווה (הגיבורה) עצמה, שקיבלה לידיה את המצלמה והיא חושפת דרכה את המציאות מבפנים, באינטימיות המשפחתית ללא נוכחות צוות מצלם, וצוות מקצועי כך שנקודות המבט הן אישיות וחושפניות מצד אחד ומקצועיות ואובייקטיביות מהצד השני. "החיים על פי אווה", במסד הנתונים הקולנועיים IMDb (באנגלית) "החיים על פי אווה", במיזם "אישים" לתיעוד היצירה הישראלית "החיים על פי אווה", במסד הנתונים הקולנועיים IMDb (באנגלית) החיים על פי אווה, באתר עמלנט דף הסרט בעמוד הרשמי של אמיר הר-גיל החיים על פי אווה, באתר "משרד החינוך" הסרט המלא לצפייה ישירה בחינם
הפיגוע בקניון וסטגייט

פיגוע הירי בקניון וסטגייט שבניירובי הוא פיגוע טרור אסלאמי שהחל ב-21 בספטמבר 2013 בניירובי, בירת קניה. בצהרי 21 בספטמבר 2013 תקפה קבוצת מחבלים חמושים ברובי סער מדגם AK-47 ורימונים את קניון וסטגייט בניירובי, בירת קניה. ארגון הטרור המוסלמי א-שבאב הסומלי, המזוהה עם אל-קאעידה, נטל אחריות על הפיגוע. תוך כדי מהלך האירועים פרסמו נציגי הארגון באמצעות חשבון הטוויטר של הארגון הודעות אודות האירוע בזמן אמת. טוויטר בתגובה השעתה את פעילות החשבון. על פי דיווחים שונים, בעת ההתקפה הבדילו החמושים בין מוסלמים לשאינם מוסלמים, בין השאר בשאלה "מי היא אם הנביא?". בנוסף לירי בעשרות אזרחים החזיקו המחבלים עשרות בני ערובה. ב-23 בספטמבר החלה פעולה לשחרור בני הערובה. במהלך הפעולה נשמעו פיצוצים וחלקים מהקניון קרסו. הפעולה הסתיימה למחרת, כאשר כוחות הביטחון השיגו שליטה על הקניון ושחררו את בני הערובה. בליל 24 בספטמבר הודיעה קניה רשמית על סיום פעולת השחרור ואמרה שבפעולה נהרגו 5 מחבלים ועוד 11 מחבלים נעצרו. בפיגוע נהרגו 67 אזרחים (מתוכם 5 אנשי כוחות ביטחון) ונפצעו כמאתיים. בזמן הפיגועיםהיה הקניון בבעלות ישראלים, ולפחות ארבעה מסעדות בקניון נמצאות בבעלות/מופעלת על ידי ישראלים, לפי מקורות ישראלים. ה-International Business Times קבע כי לקניה ולישראל יש הסכם ביטחון סודי. החלו דיווחים על חיילי צה"ל שהשתתפו במתקפה הנגדית נגד המחבלים והצטרפו ללחימה לצד צבא קניה, למרות שמשרד החוץ הישראלי סירב לאשר או להכחיש את נוכחותם של כוחותיה. מתקפת הטרור באוניברסיטת גאריסה בקניה ההתקפות על שגרירויות ארצות הברית בקניה ובטנזניה מתקפת הטרור בניירובי 2019 מדיה וקבצים בנושא הפיגוע בקניון וסטגייט בוויקישיתוף מתקפת הטרור בניירובי - הרשויות בקניה טוענות: השגנו שליטה על הבניין, באתר הארץ, 23 בספטמבר 2013 הפיגוע בקינון וסטגייט, באתר האינדיפנדנט (באנגלית) רויטרס‏, תם המצור בקניה: 11 מחבלים נלכדו, 3 קומות קרסו, באתר וואלה, 24 בספטמבר 2013 David M. Anderson and Jacob McKnight, "Kenya at war: Al-Shabaab and its enemies in Eastern Africa", African Affairs vol. 114 (2015), p. 16
בובי לוקווד

בובי לוקווד (באנגלית: Bobby Lockwood; ‏נולד ב־24 במאי 1993) הוא שחקן אנגלי הידוע בעיקר בתפקידו כמיק קמפבל בסדרת הנוער "בית אנוביס" וכרידיאן מוריס בסדרת הפנטזיה "זאבים בדם". לוקווד דיבב את פאטש' בסרט "על כלבים וגנבים 2: הרפתקאות פאטץ' בלונדון" ב-2003. הוא הופע כטיילור הקטן בשלושה פרקים ב"The Bill" ב-2006. בין השנים 2011–2012 הוא שיחק בתור מיק קמפבל בסדרת הנעורים הבריטית-אמריקאית "בית אנוביס" בשתי עונותיה הראשונות. לאחר מכן, כיכב בתור כרידיאן מוריס בסדרת הפנטזיה הבריטית-גרמנית של רשת CBBC; "זאבים בדם", הוא חזר לעונה שנייה בשנת 2013 לאחר מכן גם לעונה השלישית שעלתה בשנת 2014. בשנת 2020 גילם את קווין תומסון לצד אורלנדו בלום וסקוט איסטווד בסרט המלחמה "לכודים תחת אש", אשר מבוסס על ספרו של ג'ייק טאפר שיצא לאור ב-2012 ועוסק בקרב קמדש במלחמת אפגניסטן. באותה שנה שיחק בתפקיד קטן של תייר אמריקאי בסרט הקומי-מוזיקלי "תחרות הזמר של האירוויזיון: סיפורה של Fire Saga" בהפקתו של ויל פרל שגם כתב את התסריט. בשנת 2021 שיחק בסרט הפעולה המקורי של שירות הזרמת המדיה נטפליקס "שטח קרב" בתור רג'י, לצד אנתוני מאקי. באותה שנה החל לגלם בתפקיד חוזר את לאון קוק בסדרת הדרמה הרפואית "חדר מיון" ברשת BBC One. אתר האינטרנט הרשמי של בובי לוקווד מדיה וקבצים בנושא בובי לוקווד בוויקישיתוף בובי לוקווד, ברשת החברתית פייסבוק בובי לוקווד, ברשת החברתית אקס (טוויטר) בובי לוקווד, במסד הנתונים הקולנועיים IMDb (באנגלית) בובי לוקווד, באתר AllMovie (באנגלית) בובי לוקווד, באתר Rotten Tomatoes (באנגלית)
הירי בצפון הוליווד

הירי בצפון הוליווד היה שוד בנק מזוין שהתפתח לקרב יריות קשה בין שני שודדי בנק (לארי פיליפס ואמיל מהטארנו) שהיו חמושים ומשוריינים, לבין משטרת לוס אנג'לס, ב-28 בפברואר 1997. שני השודדים חמושים במספר רובי סער, (כגון AR-15 m16 ו-AK-47 שעברו הסבה לנשק אוטומטי עם מחסנית בטא המכילה מאה כדורים) וכמה אקדחים, נכנסו לבנק בלוס אנג'לס ושדדו אותו. הם תכננו לצאת בתוך שמונה דקות, זמן התגובה של המשטרה לדעתם, והחזיקו מקלט רדיו כדי לעקוב אחרי תשדורות המשטרה. לרוע מזלם, סיור של המשטרה הבחין בהם נכנסים לבנק והזעיק תגבורת. בעת היציאה מהבנק החל קרב יריות בין השוטרים לשודדים, אשר תועד ממצלמת מסוק של ערוץ טלוויזיה. השוטרים הצליחו לפגוע בכל שודד כעשר פעמים, אך לא הצליחו לחדור את שריון הארמיד שהם לבשו. במהלך הירי, שודד אחד התרחק מהבנק עם רכב, השודד השני ירה לכיוון השוטרים שבמהלכן הוא נפגע בידו ואקדחו נפל כשהוא ניסה להרים אותו הוא ירה בעצמו בטעות. השודד שנמלט המשיך לנסוע רחוב וחצי ואז נטש את הרכב, (כנראה בשל חוסר אוויר בצמיגים שנפגעו במהלך חילופי הירי). הוא ניסה לגנוב רכב שננטש במקום על ידי אזרח, תוך כדי שהוא יורה ומנסה לפגוע באזרחים. לרוע מזלו מפתחות הרכב לא היו במתנע, באותו זמן הגיע צוות הSWAT (יחידה מיוחדת של המשטרה) והתנהל ביניהם קרב יריות קצר שבסיומו השודד נפצע ונהרג. במהלך השוד נפגעו 11 שוטרים ו-7 אזרחים והוא ידוע כאחד האירועים הקשים בהיסטוריה של משטרת לוס אנג'לס. על התקרית יצא סרט בשם "44 דקות הסרט" בעקבות האירוע החליטה ממשלת ארצות הברית לצייד חלק מהשוטרים בנשק חצי אוטומטי, כגון AR-15 ו-M16, נשק שהיה שמור לפני כן רק ליחידות מיוחדות. מדיה וקבצים בנושא הירי בצפון הוליווד בוויקישיתוף
אמינה בנת והב

אמינה בנת והב (בערבית: آمنة بنت وهب; מתה בשנת 577) הייתה, על פי המסורת המוסלמית, אמו של הנביא המוסלמי מוחמד. אמינה נולדה במכה, אביה והב איבן עבד מאנף משבט קורייש המתייחס לפי האגדה לקדר בן ישמעאל בן אברהם. אביה השיאה בגיל צעיר לעבדאללה בן עבד אל-מטלב, אך הוא מת קודם שראה את בנו מוחמד, בדרכו ממכה למדינה. אמינה שלחה את בנה, כמקובל בקרב השבטים באותה תקופה, למדבר שם גדל אצל משפחה בדואית. כשחזר מוחמד בן החמש לחיק אמו, לקחה אותו למדינה כדי לפגוש את משפחתה. אמינה מתה בשנת 577 כ-35 ק"מ ממדינה לכיון מכה ונקברה שם. גילה של אמינה בעת מותה שנוי במחלוקת, ותלוי בגילה בעת נישואיה לאביו של מוחמד, לפי נוסחאות מסוימות הייתה בת 17 ולפי אחרות - 24. קברה של אמינה נטען כי נמצא בכפר וואהב, אבל בשנת 1998 הוצת הקבר ונהרס בידי קנאים. מדיה וקבצים בנושא אמינה בנת והב בוויקישיתוף
כבש כחול

כבש כחול (שם מדעי: Pseudois), הוא סוג של כבש בר מתת-משפחת היעלים הכולל שני מינים החיים במרכז אסיה. עד 1978 נחשב כסוג ומין יחיד. בניגוד לשמו, הוא מהווה סוג נפרד ואינו קשור כלל לסוג כבש, ולמעשה מזכיר מאוד במבנה גופו מינים של יעל. כינויו הנפוץ בא לו על שם הברק הכחלחל-כסוף של פרוותו. שמו המדעי נגזר מקיצור של מילים לטיניות כדלהלן: "Pseuds" = שווא, "ovis" = כבש; צירוף של שתי המילים פירושו כבש שווא (או כבש מזויף), ומתייחס לכך שחוסר הזקן וקרניו המקושתות נותנות לו מראה של כבש, ואילו חסרון בלוטות הריח בעיניו ופרוותו וזנבו הקצרים מזכירים יותר את העיזים. מיני הכבש הכחול חיים באזורים הררים טרשיים ומחוספסים בגבהים של 6,500-2,600 מטר מעל פני הים, ובזווית אנכית של 80-50 מעלות. הם טפסנים מעולים, ומקפצים בזריזות במדרונות, צוקים, ורכסים תלולים. פעילותם היא בעיקר בשעות היום, כשאת מרבית הזמן הם מחלקים בין אכילה למנוחה. בשעת מנוחה הם נוהגים לחפור בפרסותיהם גומא בקרקע. הם חיים בזוגות או בקבוצות של 20-8 פרטים. תזונתם כוללת עשבים, עשבי תיבול וצמחים טרשיים נוספים. קרבות בין זכרים זהים לאלו של היעלים, וכן הנקבות והגדיים מזכירים מאוד עיזי בר. הזכרים נבדלים מהנקבות בעיקר בקרניים מקושתות שעבות מאוד בבסיסם, וכיוון צמיחתם הוא לאחור ולא קדימה כאצל שאר כבשי הבר. הנקבות מתאפיינות בקרניים קצרות ודקות המקושתות במעט. גופם צווארם וראשם, קצרים ועבים. הרגליים הקצרות שלהם, ארוכות יותר בחלק האחורי ומשוות להם מראה כפוף. פרוותם קצרה בכל העונות, ועבה יותר בחורף. צבע הפרווה של מינים אלו הוא כחלחל, כאשר יש סימונים שחורים במותניים, בחוטם, ברגליים, ובתחתית הצוואר. שפתותיהם וגחונם לבנים, ובמרכז עכוזם הבהיר בולט זנב שחור וקצר. הטורפים של מינים אלה הם נמרים, נמרי שלג, דולים, זאבים, בעוד שעופות דורסים מהווים איום לגדיים. כבש כחול מצוי (Pseudois nayaur), המין הגדול והכהה יותר; תואר ב-1883 ומסווג במצב השימור ללא חשש (LC). הטווח של מין זה גדול יחסית והוא מצוי במדינות: פקיסטן, הודו, נפאל, בהוטן, סין העממית, ומיאנמר (בורמה). כבש כחול גמדי (Pseudois schaeferi), המין הקטן והבהיר יותר; תואר לראשונה ב-1930 ונחשב עד 1978 כתת-מין של המין המצוי. מסווג במצב השימור סכנת הכחדה (EN). הטווח של מין זה קטן מאוד והוא אנדמי למחוזות סין העממית: סצ'ואן, יונאן והמחוז האוטונומי הטיבטי. מדיה וקבצים בנושא כבש כחול בוויקישיתוף כבש כחול, באתר ITIS (באנגלית) כבש כחול, באתר NCBI (באנגלית) כבש כחול, באתר Animal Diversity Web (באנגלית) כבש כחול, באתר האנציקלופדיה של החיים (באנגלית) כבש כחול, באתר GBIF (באנגלית) כבש כחול, באתר אנציקלופדיה בריטניקה (באנגלית)
חלוקה מנהלית של אסטוניה

על החלוקה של השלטון המקומי במדינה על ידי הממשלה המרכזית הוחלט ב-1 בינואר 1990. אסטוניה מחולקת ל-15 מחוזות (באסטונית: Maakond) כאשר בראש כל מחוז עומדת ממשלת המחוז (Maakonnavalitsus) הנשלטת בידי מושל (maavanem), אשר ממונה בידי הממשלה לקדנציה בת חמש שנים. בשנת 2017 בוצע עדכון גבולות המחוזות. כל מחוז מחולק לנפות. כל נפה (omavalitsus) היא מעיין ממשלה-עצמית עם נציגות משלה ורשויות מבצעות. מבחינה אדמיניסטרטיבית קיימים שני סוגי נפות: נפה עירונית (Linn). נפות עירוניות מחולקות לאזורים (linnaosad). לדוגמה, בעיר טאלין ישנם שמונה אזורים (האבֶּרסְטי, קסקלין, קריסטינה, לאסנאמאה, מוסטאמאה, נימה, ופּיחייה-טאלין). נפה כפרית (Vald). הנפה הכפרית היא יחידה מנהלית טריטוריאלית הכוללת דרך כלל כפרים (külad), מועצות מקומיות (alevikud) ולעיתים גם ערים. באוקטובר 2005 היו באסטוניה 227 נפות, מתוכן 34 נפות עירוניות ו-193 נפות כפריות. באוקטובר 2017 עקב מיזוג נפות הופחת מספרן ל-79. מועצת הנפה (volikogu) היא גוף ייצוגי הנבחרת בידי תושבי הנפה בשביל כהונה של שלוש שנים. חברי-המועצה בוחרים ראש מועצה (volikogu esimees), שמארגן את עבודת המועצה ומייצג את הנפה. ממשלת נפה (valitsus) הוא גוף מבצע הנוצר בידי המועצה. בראש הממשלה מוצב יו"ר ממשלת נפה (linnapea בנפות העירוניות, vallavanem בנפות הכפריות), בשביל כהונה של שלוש שנים. יו"ר ממשלת הנפה אינו יכול להיות ראש-מועצה. חברי הממשלה האחרים נבחרים בידי היו"ר עם אישור המועצה. מדיה וקבצים בנושא חלוקה מנהלית של אסטוניה בוויקישיתוף